Vetëvrasja e tretë pas sulmeve me armë në shkollat amerikane 
Në pak ditë, tre persona të traumatizuar nga sulmet me armë kanë vrarë veten
Vetëvrasjet brenda një jave të tre personave të lidhur me sulmet me armë në shkollat në Shtetet e Bashkuara kanë ngritur pyetjen nëse njëri rast i vetëvrasjes ka frymëzuar të tjerët dhe nëse ato mund të ishin parandaluar. Dy nxënës të një shkolle të mesme në Florida, ku një sulmues i armatosur pati vrarë 17 nxënës, kryen vetëvrasje brenda dy javësh këtë muaj. Pas tyre kreu vetëvrasje babai i një prej 20 fëmijëve të vrarë nga një sulm me armë në një shkollë fillore në shtetin Konektikat. Një ekspert i tha Zërit të Amerikës se vdekjet nga armët dhe vetëvrasjet janë një pjesë thelbësore e krizës së sistemit shëndetësor në Shtetet e Bashkuara. Një vit dhe një muaj pas vrasjeve masive në shkollën e mesme në Parkland, të shtetit Florida, plagët nuk janë shëruar ende. Në 17 mars, ish-studentja Sydney Aiello u njoftua se ishte vetëvrarë. Prindërit e saj thanë se ishte ndjerë fajtore që kishte mbijetuar dhe ishte diagnostikuar rkohët e fundit me çrregullime post-traumatike. Një tjetër i mbijetuar i sulmit në Parkland vrau veten brenda një jave. Pas tyre, babai i një vajze të vrarë gjatë sulmit në vitin 2012 në një shkolle fillore në Konektikat, u gjet i vetëvrarë në zyrën e tij. thotë profesorja e psikiatrisë në Spitalin Presbiterian të Nju Jorkut, Gail Saltz. Zonja Saltz thotë se nëse shohin dikë që ka vuajtur trauma të ngjashme të vrasë veten, atëherë shembullin e tij mund ta ndjekin të tjerë. thotë zonja Slatz. Ajo i tha Zërit të Amerikës se është shumë e nevojshme që njerëzve që kanë përjetuar trauma të tmerrshme t’u ofrohet mbështetje e menjëhershme dhe e vazhdueshme. Komuniteti duhet t’i mbajë pranë dhe mediat duhet të vënë në dukje pasojat e një vetëvrasjeje tek komuniteti. thotë zonja Saltz. Zonja Saltz thotë se në Shtetet e Bashkuara po shtohen vetëvrasjet dhe se shumica e tyre kryhen me armë. thotë ajo. Pasi një i mbijetuar i dytë i sulmit me armë në Parkland vrau veten, drejtori i emergjencave të shtetit Florida i bëri thirrje ligjvënësve të miratojnë më shumë fonde për kujdesin e shëndetit mendor në shkollën e mesme ku sulmuesi vrau 17 studentë në muajin shkurt të vitit të kaluar.